text: HP, Dell, Microsoft и Google местят част от продукцията си извън Китай | Digital.bg
  HP, Dell, Microsoft и Google местят част от продукцията си извън Китай
  Търговските санкции между Китай и САЩ вече предизвикаха редица промени в бизнес плановете на водещите технологични компании. Съвместните наказания между двете страни нарушават нормалните взаимоотношения между най-големите имена в индустрията, което се отразява и на крайните потребителите. От Reuters сега ни информират, че водещи американски компании, сред които HP и Dell ще изтеглят част от продукцията си извън територията на Китай.
  Microsoft и Google също толерират подобна политика и обмислят да намалят част от поръчките за своите устройства на китайските доставчици на компоненти. Sony, Nintendo и Amazon също присъстват в списъка с компании, които ще спрат някои от производствените си линии в Китай. По този начин големите имена в индустрията ще опитат да редуцират негативния ефект от санкциите между двете държави. HP и Dell искат да изтеглят 30% от продукцията на лаптопите си от Китай.
  Изместването на част от продукцията извън Китай ще позволи на американските компании да намалят оперативните си разходи и да компенсират по-скъпите търговски мита, съобщава Nikkei. Само преди няколко седмици ви информирахме, че Apple искат да изтеглят между 15-30% от продукцията си извън Китай. По този начин списъка с големи технологични гиганти от САЩ, които ще произвеждат хардуер в други страни става застрашително голям и може да създаде допълнителни рискове за китайската икономика.